Accel World

və ya qısaca AW — HiMA-nın rəssamlığı ilə Reki Kavahara tərəfindən yazılan ranobe seriyası. 2009-cu ilin fevralından ASCII Media Works nəşriyyatının Dengeki Bunko imprinti altında nəşr olunur. Ranobe Yen Press tərəfindən Şimali Amerika üçün lisenziyalaşdırılmışdır. 2010-cu ilin mayında "Dengeki Bunko Magazine" jurnalında iki manqa adaptasiyası nəşr olunmağa başlamışdır. 2013-cü ilin yanvarında isə "Dengeki Daioh" jurnalında 3-cü manqa adaptasiyası serializasiya olunmağa başlamışdır. Sunrise tərəfindən istehsal olunmuş anime adaptasiyası Yaponiyada 2012-ci ilin aprelindən sentyabrına kimi yayımlanmışdır. İngilisdilli versiyası Viz Media-nın Neon Alley anime xidmət vasitəsilə 2013-cü ilin aprelində yayımlanmağa başlamışdır. PlayStation 3 və PlayStation Portable platformaları üçün iki oyun istehsal olunmuşdur. Birinci oyun 13 sentyabr 2012-ci ildə, ikinci oyun 31 yanvar 2013-cü ildə yayımlanmışdır və hər oyun OVA seriyası ilə buraxılmışdır. Reki Kavaharanın orijinal hekayəsi ilə çəkilən "Accel World: Infinite Burst" () anime filminin premyerası Yaponiyada 23 iyul 2016-cı ildə baş tutmuşdur.

 Məzmun 
2046-cı ildir. Haruyuki "Haru" Arita qısaboylu, artıq çəkili, Umesato məktəbinin tələbələri tərəfindən tez-tez lağa qoyulan oğlandır. Harunun həyatda sahib olduğu yeganə şey real həyatın əzablarından qurtulub Neyrolinkeri ilə məktəbin yerli şəbəkəsinə qoşulub təkbaşına virtual skvoş oynamaqdır. Lakin bir gün Harunun videooyunlardakı bu anadangəlmə bacarığı məktəbin ən populyar qız tələbəsi və Tələbə Şurasının vitse-prezidenti Kuroyukihimenin (hərfi tərcümədə "Qara qar şahzadəsi") diqqətini çəkir.

Haruya ona lağ edənlərə qarşı kömək etdikdən sonra Kuroyukihime ona "Brain Burst" () adlı gizli proqram verir. Bu proqram vasitəsilə insanın dərketmə qabiliyyətini 1000 dəfə sürətləndirib, zamanı demək olar ki, dayandırmaq mümkündür. Belə ki, real həyatda keçən 1 saniyə "Brain Burst" proqramında 16 dəqiqə 40 saniyəyə bərabərdir. Haruyuki tezliklə öyrənir ki, "Brain Burst" sadəcə adi proqram deyil, həm də artırılmış reallığa malik kütləvi çoxoyunçulu onlayn faytinq oyunudur və 2039-cu ildə istehsal olunmuşdur. Bu oyunda oyunçular bir-birilərinə qarşı döyüşməli və Burst xalları əldə etməlidirlər. Oyunçunun Burst xalı nə qədər çoxdursa, real həyatda zamanı da o qədər çox sürətləndirə bilər. Bütün Burst xallarını itirən oyunçu isə "Brain Burst" proqramını həmişəlik itirir.

Kuroyukihime Haruya bildirir ki, kim oyunda 9-cu səviyyəyə çatan 6 oyunçunu — "Saf rənglərin altı kralı"nı məğlub edib 10-cu səviyyəyə çata bilsə, "Brain Burst" proqramın yaradıcısı ilə görüşə biləcək. Buna görə Kuroyukihime Harudan kömək istəyir. Haru özünə "Silver Crow" (), Kuroyukihime isə özünü "Black Lotus" () ləqəbini götürür və onlar məqsədlərinə çatmaq üçün birlikdə işləməyə başlayırlar.

 Media 
 Ranobe 
"Accel World" HiMA-nın rəssamlığı ilə Reki Kavahara tərəfindən yazılan ranobe seriyasıdır. Kavahara ranobeni 2008-ci ildə baş tutan 15-ci Dengeki Roman Mükafatına təqdim etmiş və baş mükafatı qazanmışdır. Ranobenin ilk cildi 10 fevral 2009-cu ildə ASCII Media Works tərəfindən Dengeki Bunko imprinti altında nəşr olunmuşdur. 2025-ci ilin martuna kimi 28 cildi çapdan çıxmışdır. Japan Expo USA tədbirinin panelində Yen Press ranobeni Şimali Amerika üçün lisenziyalaşdırdığını açıqlamış və ilk cildi 22 iyul 2014-cü ildə nəşr etmişdir.

23-29 iyul 2016-cı il tarixləri arasında "Accel World: Infinite Burst" filmini izləmək üçün kinoteatrlara gedən şəxslər Reki Kavahara tərəfindən yazılmış "Accel World -Mugen e no Chōyaku" () adlı qısa hekayəni əldə etmişdirlər.

 Manqa 
Hiroyuki Ayqamonun rəssamlığı ilə istehsal olunmuş "Accel World" adlı manqa adaptasiyası ASCII Media Works nəşriyyatının "Dengeki Bunko Magazine" jurnalında 2010-cu ilin mayında nəşr olunmağa başlamışdır. Manqa 5 tankobon cildində toplanmış və 27 iyul 2011-ci ildən 27 fevral 2014-cü ilə kimi buraxılmışdır. "Dengeki Bunko Magazine" jurnalının 2010-cu il may buraxılışında Ryuryuu Akarinin rəssamı olduğu  adlı yonkoma komiks stripi serializasiya olunmağa başlamışdır. 27 iyul 2011-ci ildən 26 oktyabr 2013-cü ilə qədər 3 tankobon cildi buraxılmışdır. 2014-cü ilin fevralında Yen Press "Accel World" manqasının Şimali Amerika üçün lisenziyalaşdırdığını açıqlamışdır. İlk üç cild, uyğun olaraq, 23 sentyabr 2014-cü ildə, 16 dekabr 2014-cü ildə və 24 mart 2015-ci ildə nəşr olunmuşdur.

Accel World

Axel World

Accel World / Dural: Magisa Garden

 Anime 

Sunrise studiyası tərəfindən istehsal olunmuş anime serialı Yaponiyada 6 aprel 2012-ci ildən 21 sentyabr 2012-ci ilə kimi yayımlanmışdır. 13-cü seriyaya qədər istifadə olunmuş açılış mahnısı May'n tərəfindən ifa olunan "Chase the world" (), bağlanış mahnısı Kotoko tərəfindən ifa olunan "→unfinished→" () mahnısıdır. 14-cü seriyadan etibarən açılış mahnısı kimi Altima tərəfindən ifa olunan "Burst the Gravity" () mahnısı, bağlanış mahnısı kimi isə Saçika Misava tərəfindən ifa olunan "unite." () mahnısı səsləndirilmişdir. Anime serialının istehsalında Sunrise ilə yanaşı, Warner Home Video, ASCII Media Works, Namco Bandai Games və Genco şirkətləri iştirak etmişdir. Viz Media 6 aprel 2012-ci ilə kimi anime serialını Hulu-da yayımlayacağını açıqlamışdır. İngilis dilinə dublaj edilmiş versiyası Viz Media-nın onlayn anime xidməti Neon Alley-də 19 aprel 2013-cü ildə yayımlanmağa başlamışdır. Reki Kavaharanın orijinal hekayəsi ilə çəkilən "Accel World: Infinite Burst" () anime filminin premyerası Yaponiyada 23 iyul 2016-cı ildə baş tutmuşdur.

 Videooyun 
Ranobe seriyası əsasında Banpresto tərəfindən PlayStation 3 və PlayStation Portable platformaları üçün iki videooyun istehsal olunmuş və Namco Bandai Games tərəfindən nəşr olunmuşdur. Birinci oyun  Yaponiyada 13 sentyabr 2012-ci ildə, ikinci oyun  Yaponiyada 31 yanvar 2013-cü ildə buraxılmışdır. Oyunların məhdud nəşrlərinə OVA seriyaları (PS3 versiyası üçün Blu-ray, PSP versiyası üçün DVD) daxil edilmişdi. PSP üçün nəzərdə tutulmuş "Z.H.P. Unlosing Ranger VS Darkdeath Evilman" oyununda Gümüş qarğa açıla bilən kostyumdur. "Sword Art Online: Lost Song" oyununda Qara lotus əldə edilə bilən personaj və döyüşülə biləcək rəqiblərdən biridir.

2016-cı ilin oktyabrında "Accel World VS Sword Art Online: Millennium Twilight" adlı videooyun anons edilmişdir. Oyun "Sword Art Online" franşizi ilə birlikdə krossover təşkil edəcək və 2017-ci ildə Bandai Namco Entertainment tərəfindən Playstation 4 və Playstation Vita platformaları üçün buraxılacaq. Bundan əlavə, 2016-cı ildə iOS və Android platformaları üçün "Accel World End of Burst" adlı oyun buraxılacaq.

 Qəbul 
Anime News Network anime üçün A+ reytinqi vermiş və "Sword Art Online"-a bənzədiyini qeyd etmişdir. Kotaku-nun əməkdaşı Riçard Eysenbeys animeni yaxşı düşünülmüş hekayəsinə, əsas personajlarına və böyük protaqonistinə görə tərifləmiş, lakin üçüncü arkına görə tənqid etmişdir. Sonda isə animenin "güclü" başladığını, amma "zəif" bitdiyini qeyd etmişdir. Nifrigel soundrek, presonajlar və hekayə baxımından anime haqqında xoş sözlər demiş, amma Reki Kavaharanın virtual reallıq mövzusunda biliklərinin az olmasının çatışmazlıq olduğunu bildirmişdir.

 İstinadlar 

 Həmçinin bax 
 Sword Art Online

 Xarici keçidlər 


 Rəsmi videooyun saytı 

Kateqoriya:2009-cu ilin Yaponiya romanları
Kateqoriya:Ranobelər
Kateqoriya:2010-cu ilin manqaları
Kateqoriya:2012-ci ilin manqaları
Kateqoriya:2012-ci ilin anime serialları
Kateqoriya:2012-ci ilin videooyunları
Kateqoriya:2013-cü ilin videooyunları
Kateqoriya:2013-cü ilin anime OVA-ları
Kateqoriya:2016-cı ilin videooyunları
Kateqoriya:Yaponiya sevgi romanları
Kateqoriya:Yaponiya elmi fantastika romanları
Kateqoriya:Yapon dilində romanlar
Kateqoriya:Seynen manqaları
Kateqoriya:Şonen manqaları
Kateqoriya:Məktəb haqqında anime və manqalar
Kateqoriya:Döyüş anime və manqaları
Kateqoriya:Kiberpank anime və manqaları
Kateqoriya:Romantik anime və manqalar
Kateqoriya:ASCII Media Works manqaları
Kateqoriya:Yen Press komiks başlıqları
Kateqoriya:Dengeki Bunko
Kateqoriya:Dengeki Comics
Kateqoriya:Dengeki Daioh
Kateqoriya:Sunrise (şirkət)
Kateqoriya:Tokyo Metropolitan Television verilişləri
Kateqoriya:Mainichi Broadcasting System verilişləri
Kateqoriya:Viz Media animeləri
Kateqoriya:PlayStation 3 videooyunları
Kateqoriya:PlayStation Portable videooyunları
Kateqoriya:Android videooyunları
Kateqoriya:Uydurmada MMORPG-lar
Kateqoriya:Uydurmada virtual reallıq
Kateqoriya:Uydurmada artırılmış reallıq
Kateqoriya:Uydurmada zaman
Kateqoriya:Uydurmada neyrokompüter interfeysi
Kateqoriya:Ranobelərə əsaslanan televiziya verilişləri
Kateqoriya:Ranobelərə əsaslanan anime və manqalar
Kateqoriya:Vikipediya:Səsləndirilmiş məqalələr
Kateqoriya:İOS videooyunları
Kateqoriya:Macəra anime və manqaları